Berpantang Selepas Bersalin: Karut atau Patut?

Budaya berpantang selepas bersalin merupakan tradisi turun temurun yang kebiasaannya diamalkan wanita di Asia, Afrika, Timur Tengah dan sebahagian Eropah dan biasanya melibatkan waktu rehat untuk si ibu selama 30 hari. Kerja-kerja rumah diagihkan kepada keluarga terdekat atau pengurus profesional yang memasak, membersih dan membantu penjagaan bayi.

Fahaman berpantang dalam tradisi dunia

Fahaman tentang kestabilan ‘panas dan sejuk’ adalah konsep dalam teori kesihatan kuno yang didapati wujud dalam budaya tradisional Latin Amerika, Asia dan Afrika. Dalam perubatan Yunani, teori humoral yang menyebut tentang empat elemen tubuh manusia juga membincangkan kestabilan ‘panas dan sejuk’.

Disebabkan darah dilihat sebagai ‘panas’, wanita yang baru melahirkan dan telah banyak kehilangan darah dianggap sebagai berada dalam keadaan ‘sejuk’. Disebabkan itu, berpantang selepas bersalin dilihat sebagai bertujuan untuk memastikan si ibu dihangatkan dengan mencukupi untuk kestabilan elemen humoral badan.

Di pedalaman Guatemala contohnya, bidan akan mengarahkan ibu yang baru melahirkan mandi dengan air panas untuk menghangatkan badan mereka di samping membantu penyusuan susu badan. Keutamaan makanan panas ini juga dapat dilihat dalam masyarakat Timur Tengah yang beranggapan bahawa makanan sejuk selepas bersalin meningkatkan risiko mendapat artritis atau rehumatisme.

Budaya berpantang masyarakat Asia

Meskipun terdapat beberapa perbezaan dalam tempoh masa, diet dan pantang-larang yang diamalkan, konsep berpantang antara kumpulan etnik utama di Malaysia iaitu Melayu, Cina dan India adalah lebih kurang sama. Pada asasnya berpantang selepas bersalin dalam masyarakat ini dilihat bertujuan untuk mengeluarkan angin daripada badan selepas bersalin, menggalakkan peredaran darah, menguatkan sendi dan menggalakkan susu ibu di samping mengelakkan makanan yang menyejukkan.

Keterbatasan ilmu tradisional dan sains moden

Pantang-larang dan makanan yang disarankan sewaktu berpantang tidak disokong dengan kajian saintifik yang menyeluruh. Bahkan terdapat pantang-larang yang sebenarnya boleh memudaratkan si ibu. Pengambilan air yang mencukupi, contohnya, merupakan suatu keperluan penting untuk ibu menyusu.

Terdapat amalan berpantang yang mungkin mempunyai rasional suatu masa dahulu tetapi perkembangan dalam prosuder kelahiran dan teknologi yang digunakan membuatkannya tidak relevan lagi. Sebagai contoh, benang jahitan masa kini tidak lagi menggunakan bahan yang boleh menyebabkan keradangan sehingga para ibu perlu berpantang makanan untuk mengelakkan kegatalan dan berpantang daripada hubungan kelamin untuk tempoh sehingga 100 hari.

Meskipun tidak disokong oleh kajian saintifik, ini tidak bermakna amalan berpantang selepas bersalin adalah karut semata. Salah satu aspek dalam amalan berpantang, iaitu persoalan pemakanan ialah persolan yang sangat mengundang debat walaupun dalam kalangan pakar. Kompleksiti setiap makanan yang bukan sekadar terdiri daripada makronutrien (karbohidrat, protein, lemak) serta perbezaan metabolisme dan mikroorganisme dalam sistem pencernaan manusia bererti terdapat perbezaan luas dalam kesan pengambilan makanan terhadap individu.

Patutkah saya berpantang?

Dalam satu perbandingan kajian yang mengkaji kaitan risiko kemurungan dalam wanita Cina yang berpantang, 8 kajian mendapati berpantang membantu mengurangkan risiko manakala 4 kajian mendapati berpantang boleh meningkatkan risiko.

Jelasnya, terdapat aspek amalan berpantang yang mengurangkan tekanan bagi si ibu, manakala aspek lain seperti konflik dengan ibu mertua, pantang-larang yang memudaratkan si ibu boleh memburukkan keadaan.

Oleh itu, jadilah lebih fleksibel dengan membentuk amalan berpantang yang sesuai dengan anda. Kebanyakan ibu baru akan berasa gembira dimanjakan dengan sistem sokongan sosial yang mengambil alih tugas-tugas rumah dan memberikannya peluang untuk menumpukan perhatian kepada bayi yang baru lahir.

Anda berhak untuk berpantang dengan erti kata diberi peluang untuk pulih dan fokus kepada bayi, bukannya berpantang dengan erti kata mengikuti senarai perkara yang boleh dan tidak boleh dilakukan secara membuta tuli.


Pengalaman Mengandung


Patutkah Saya Memberi Peluang Kedua kepada Pasangan Yang Curang?

Barangkali anda tidak pernah menyangka perkahwinan anda akan sampai kepada tahap ini. Bila anda perlu membuat keputusan paling sukar dalam hidup, sama ada untuk memberikan peluang kedua kepada pasangan yang curang. Siapa sangka pasangan yang anda cintai tergamak berbohong, memanipulasi, memperbodohkan anda dan cuba menutup perkara tersebut.

Kecurangan kepada pasangan bukan bererti hubungan seksual sahaja, membina hubungan emosi dan melaburkan masa dengan orang lain juga merupakan kecurangan yang pasti menyesakkan dada siapa sahaja. Tetapi, bagaimana jika pasangan anda benar-benar menyesal dengan kecurangannya. Bahkan berjanji untuk kembali setia, dan jauh di sudut hati, anda masih mencintainya?

Walaupun perit untuk memaafkannya dan melupakan setiap luka dalam hati anda disebabkan episod hitam ini, anda sendiri mungkin masih tertanya, patutkah anda memberikan peluang kedua kepadanya? Setelah luka sembuh dan anda mampu memaafkannya, patutkah cinta disemai kembali?

Tiada siapa yang dapat memberikan jawapannya melainkan diri anda sendiri. Hanya anda yang tahu apa yang anda telah lalui dan apa yang anda sanggup untuk lalui dan perjuangkan selepas ini.

Dalam menimbang keputusan yang berat ini, berikut adalah lima sebab anda TIDAK patut memberikan peluang kedua kepada pasangan yang curang:

Kecurangan berlaku dengan bekas kekasih

Hubungan tersebut serius dan berlaku dalam tempoh masa yang lama

Pasangan anda tidak menunjukkan penyesalan atau tidak meminta maaf

Kecurangan tersebut berlaku seawal hubungan anda dan pasangan

Kecurangan tersebut berulang atau merupakan tingkah laku kerap pasangan

Jika anda sedang mempertimbangkan untuk memberi pasangan anda peluang kedua, berikut adalah beberapa soalan penting untuk anda tanyakan kepada diri sendiri:

Adakah ini kali pertama pasangan anda berlaku curang?

Adakah pasangan anda memahami kekecewaan yang anda alami?

Adakah pasangan anda mengenal pasti kecurangan tersebut sebagai masalah?

Adakah pasangan anda menerima kesalahannya kerana tidak setia?

Walau apa pun alasannya curang, adakah pasangan anda mengakui bahawa dia perlu berubah?

Adakah pasangan anda meminta maaf?

Adakah anda percaya pasangan anda benar-benar menyesal kerana tidak setia?

Adakah pasangan anda akan menghadiri kaunseling perkahwinan dan individu?

Adakah pasangan anda benar-benar telah memutuskan hubungan sulit tersebut?

Jika orang itu adalah rakan sekerja pasangan anda, adakah anda telah berbincang bagaimana pasangan anda boleh mengekalkan hubungan sebagai rakan sekerja sahaja?

Adakah anda fikir anda dan pasangan anda boleh mempunyai perkahwinan yang berjaya, gembira dan berkekalan?

Adakah anda fikir anda boleh mempercayai pasangan anda lagi?

Adakah anda fikir perkahwinan anda berbaloi untuk diselamatkan? Jika ya, mengapa?

Adakah kecurangan pasangan anda ini akan menghantui minda dan hati anda?

Bolehkah anda memaafkan pasangan anda?

Adakah kalian bersedia untuk berusaha membina semula perkahwinan ini dan belajar bagaimana untuk menyelesaikan isu-isu yang timbul dan berkomunikasi dengan efektif?

Sekiranya anda memutuskan untuk memberi pasangan anda peluang kedua, pastikan pasangan anda mengetahui bahawa peluang ini hanya sekali. HANYA sekali. Anda tidak akan memaafkannya berulang kali. Katakan dengan jelas bahawa tidak akan ada lagi peluang lain. Adalah penting untuk anda menekankan bahawa kemaafan dan peluang kedua ini bukanlah penerimaan atas kecurangannya.

Tiada siapa yang dapat memutuskan apa yang perlu dilakukan dalam keadaan ini. Tidak mudah untuk meninggalkan pasangan atau memecahkan keluarga yang anda miliki. Anda boleh membina semula perkahwinan anda dengan bantuan yang betul. Panduan profesional dan buku atau sumber dalam talian boleh membantu anda menentukan hala tuju rumah tangga anda.

Hidup bersendirian atau berdua bukanlah ukuran kebahagiaan. Anda lebih tahu apa yang membahagiakan anda. Apa pun pilihan anda, sama ada berpisah atau kekal bersama, semoga anda dapat mengecap kebahagian lagi!


Jangan Lepas Tangan! Hanya Kanak-kanak 12 Tahun Keatas Sahaja Sesuai Ke Asrama Sekolah

Pada 8 November 2019, seorang kanak-kanak lelaki yang berumur 7 tahun
dilaporkan telah meninggal dunia akibat didera di asrama sekolah tahfiznya
, Madrasah Nahdhah Syubban Addiniah, Temerloh.

Kanak-kanak tersebut meninggal dunia ketika mendapatkan rawatan di Klinik Kesihatan Lanchang pada jam 2 petang setelah ditemui dalam keadaan yang lemah oleh warden asramanya.

Beberapa kesan lebam turut dijumpai pada bahagian tubuh kanak-kanak malang tersebut
 yang dipercayai akibat dipukul oleh rakan asrama sekolahnya.

Ramai yang memberikan reaksi terhadap kes ini disebabkan oleh pelbagai isu. Antaranya status pendaftaran pusat tahfiz tersebut yang tidak berdaftar, jumlah pelajar yang terlalu sedikit dan kewajaran kanak-kanak berumur seawal 7 tahun berada di sana sebagai pelajar.

Ramai yang mempersoalkan mengapa ada kanak-kanak seawal umur tersebut ditempatkan di asrama sekolah maahad tahfiz tersebut.

7 tahun tidak sesuai dihantar ke asrama sekolah

Menurut Pesuruhjaya Kanak-kanak Suruhanjaya Hak Asasi Manusia Malaysia (SUHAKAM), Profesor Datuk Noor Aziah Mohd Awal, kanak-kanak yang berusia bawah daripada 12 tahun
tidak sesuai dihantar ke asrama sekolah atas alasan untuk mendidik mereka hidup berdikari
.

Ini kerana pada peringkat umur tersebut, kanak-kanak adalah
terlalu mentah untuk menguruskan kehidupan harian mereka dan mereka sepatutnya dibantu dan dibimbing oleh ibu bapa mereka sendiri
.

Selain itu, Prof Datuk Noor Aziah juga menyatakan, pada peringkat usia sebegini, kanak-kanak sebenarnya lebih memerlukan belaian kasih sayang ibu dan bapa mereka agar tumbesaran mereka seimbang. Ini termasuklah aspek emosi dan pemakanan.

Tambah beliau lagi, usia kanak-kanak antara 7 hingga 12 tahun adalah peringkat umur kanak-kanak sedang mengalami pembesaran yang kritikal.

Pada fasa ini, mereka akan mudah terpengaruh dengan rakan sebaya tanpa dipantau atau dibimbing oleh ibu bapa mereka sendiri. Bimbingan ibu bapa di rumah ini lah yang membantu mencorakkan pemikiran anak-anak untuk menilai antara perkara yang baik dan buruk apabila mereka keluar nanti.

Perlu rasional dalam tindakan

Walaupun setelah kanak-kanak tersebut mencecah umur 12 tahun, ibu bapa masih perlu menilai kembali tumbesaran fizikal dan emosi anak mereka sama ada anak-anak bersedia untuk tinggal di asrama sekolah atau tidak.

Ibu bapa perlu bertindak secara rasional dalam sebarang keputusan untuk membiarkan anak mereka tinggal di asrama sekolah,
bukan hanya memikirkan agar anak-anak berdikari tanpa sebarang persediaan
.

Profesor Datuk Noor Aziah turut menambah, kini ramai ibu bapa yang cenderung untuk menghantar anak mereka ke pusat-pusat tahfiz dengan harapan anak mereka boleh mendapatkan pendidikan dalam bidang agama dengan sempurna.

Walau bagaimanapun, mereka lupa bahawa rumah adalah ‘sekolah’ pertama anak-anak dan ibu bapa adalah ‘guru’ pertama mereka untuk membentuk peribadi anak yang baik dan sempurna.

Ibu bapa jangan lepas tangan

Bagi golongan ibu bapa, jangan sesekali
melepaskan tanggungjawab mendidik anak anda pada peringkat awal
dengan hanya menghantar mereka ke pusat-pusat tahfiz.

Anda masih tidak terlepas daripada tanggungjawab mendidik mereka
, apatah lagi jika anak anda masih kecil dan tidak sesuai untuk dihantar ke sekolah-sekolah berasrama.

Jika berlaku perkara-perkara yang tidak diingini terhadap anak anda, sekali lagi anda bertanggungjawab di atas keputusan anda yang terburu-buru untuk menghantar mereka ke sekolah berasrama tanpa menghiraukan kesediaan anak anda.

Apa yang anda rasakan sama sekali tidak akan sama dengan apa yang dirasai oleh anak anda.

Baca juga:

10 Sebab Sistem Pendidikan Finland Terbaik di Dunia

Kepentingan Didikan Seni dan Kreatif kepada Anak-anak

Anak Terlalu Aktif di Sekolah? Mungkin Petanda Anak Anda Cerdas

Memastikan Anak Selamat di Sekolah

Panduan Bantu Anak Menyerlah di Sekolah Rendah


24 Jam Sebelum Lahir, Ada 11 Benda Bayi Buat Dalam Perut Ibu, Teruja Nak Tunggu Lahir!

Pernah tak anda terfikir apa yang mungkin dilakukan bayi di dalam rahim sebelum dilahirkan? Jika sebagai ibu, anda akan mempersiapkan diri, begitu jugalah dengan si manja.

Untuk mendapatkan lebih banyak info tentang Kehamilan, sila dapatkannya
 di sini.

Bayi di dalam rahim, apa mereka lakukan?

Biasanya kita hanya akan berkongsi
cerita mengenai pengalaman bersalin, kesukaran dan cabaran
 yang bakal ibu perlu lalui.

Namun, bagaimana pula kisahnya dengan
si manja yang bakal dilahirkan
. Apa yang mungkin mereka lalui semasa masih di dalam rahim?

Percayalah, ketika
si ibu berperang dengan kontraksi,
 bayi di dalam rahim juga turut mengalami tempoh masa yang sangat memberi tekanan.

Adakah
mommies
ingin mengetahui apa yang si kecil buat dalam tempoh 24 jam sebelum dilahirkan?

11 perkara dilakukan bayi di dalam rahim

Anda mungkin akan dapat mengingat setiap detik perkara yang berlaku sebelum, semasa dan selepas melahirkan si kecil.

Tetapi sudah tentu keadaan berbeza dengan si manja. Masakan
mereka dalam mengingati apa yang mereka lalui dalam rahim
 dan berkongsi bersama anda.

Jadi sukar untuk menggambarkan apa yang mungkin dirasakan mereka. Walau bagaimanapun, dengan kemajuan sains dan penyelidikan, dapat dibuktikan beberapa perkara dilakukan si kecil sebelum dilahirkan.

 Mula turun ke bawah

Mungkin berlaku dalam tempoh beberapa minggu sebelum kelahiran dan yang pastinya ia petanda bayi bersedia untuk dilahirkan.

Dari segi fizikal, nampak seperti bayi berada di bawah abdomen ibu. Saat ini anda akan hilang rasa pedih ulu hati.

Bagi bayi di dalam rahim, mereka sedang berhubung dengan pelvis dan mencari saluran kelahiran.

Pada saat ini anda pasti mengharapkan kepala si manja berada di bawah bagi
memudahkan proses bersalin
nanti.

 Berikan tekanan

Apabila bayi berada dalam posisinya di pelvis, mereka akan memberikan tekanan untuk proses kelahiran.

Tekanan tersebut akan melonggarkan palam mukus (
mucus plug
) dan akan menipiskan serviks sebelum tekanan mula membuka pintu rahim.

 Berpusing-pusing

Sebelum dilahirkan, pernah terfikir bagaimana si kecil mencari jalan ke pintu rahim? Pakar berpendapat, mereka akan berputar seperti skru. Tetapi tidaklah laju.

Bayi akan berpusing
 dan mencari jalan terbaik untuk keluar.

 Denyutan jantung naik & turun

Seperti denyutan jantung si ibu, denyutan jantung bayi juga akan melalui fasa naik dan turun apabila hampir tiba dengan saat melahirkannya.

Percayalah kadar denyutan jantung bayi tidak akan konsisten dalam proses kelahiran ini. Kadar normalnya adalah sekitar 110-160 denyutan setiap minit.

 Berlatih bernafas

Sebelum dilahirkan, bayi anda akan membuat latihan pernafasan
. Bagaimana mereka melakukannya?

Si kecil akan menyedut cecair amniotik menggunakan hidung dan mulut sepanjang proses latihan itu. Jangan risau, ia tidak berbahaya.

 Perjalanan berliku

Jika kontraksi adalah 1 situasi yang memeritkan buat ibu, tanpa kita ketahui mungkin proses tersebut juga
menjejaskan keadaan si manja di dalam rahim
.

Setiap apa yang berlaku di dalam rahim adalah perkara yang tidak akan mampu untuk kita bayangkan.

 Mendengar segalanya

Tahukah anda, apabila menghampiri waktu bersalin, bayi di dalam rahim mampu mendengar segalanya?

Fungsi pendengaran kecil si manja berkembang awal dan disebabkan itu mereka mampu mengesan bunyi
 dari awal.

Malahan, dikatakan selepas lahir bayi mungkin akan menoleh ke arah suara ibunya. Hmmm…tidak percaya? Cubalah panggil si manja selepas selamat lahirkannya nanti.

 Sempat tidur

Sama ada di dalam atau di luar rahim, bayi akan tidur. Ini kerana seperti ibu, si manja juga memerlukan tenaga untuk proses kelahiran.

Pada ketika kontraksi berlaku, si kecil sempat tidur terutamanya pada awal-awal proses kelahiran.

Malahan, ketika si ibu sedang sibuk meneran, masa rehat yang ada antara kontraksi juga merupakan peluang kepada si manja untuk memejamkan mata sebentar.

 Hilang tempat berlindung

Sepanjang tempoh kehamilan, kantung ketuban dan cecair amniotik adalah pelindung buat si manja. Pada ketika
air ketuban pecah, persekitaran bayi anda akan mengalami perubahan.

Biasanya ketuban yang pecah akan mengalirkan air secara perlahan, jadi masih ada sedikit cecair amniotik untuk memberikan si manja perlindungan.

 Amaran meconium

Sekiranya air ketuban pecah secara tiba-tiba, kenal pasti jika ia berbau atau berwarna. Jika ya, mungkin petanda si kecil di dalam rahim sudah membuang air besar.

Bahan buangan pertama itu dipanggil sebagai meconium, dan ini 1 situasi berbahaya jika berlaku di dalam uterus.

Hal ini kerana wujud kemungkinan untuk bayi memakannya dan boleh membuatkan mereka sakit.

 Dipicit

Bayi dipicit, kedengaran kasar, bukan?

Tetapi sebelum dilahirkan dan pada
ketika kontraksi berlaku, ia bermakna ruangan dalam rahim sedang mengalami proses pengecutan
.

Sekali gus, tindak balas pengecutan ini akan membuatkan bayi seakan dipicit dan ditekan untuk ke bahagian pintu rahim.

Keadaan ini akan mengurangkan peluang bayi untuk berpusing sehingga berlakunya kelahiran bayi songsang.

Laluinya dengan tenang

Menanti saat keluarnya bayi di dalam rahim pastinya sangat mendebarkan. Seperti anda, sebelum dilahirkan, si kecil juga berdepan dengan pelbagai situasi dan keadaan.

Apa yang penting, sentiasa berada dalam keadaan tenang dan banyakkan bersabar. Semoga proses kelahiran si manja anda akan berjalan dengan lancar.


Kepentingan Vitamin B12

Badan kita memerlukan nutrisi untuk memastikan badan berkembang dan berfungsi dengan baik. Di antara nutrisi ini ialah vitamin B12.
Apakah ciri-ciri B12?
Bagaimana kita boleh menambah ke dalam makanan harian kita?

Apakah itu Vitamin B12?

Vitamin B12 juga dikenali sebagai Kobalamin.
 Ia adalah vitamin paling kompleks dan hanya boleh dihasilkan oleh bakteria yang dijumpai secara semulajadi di dalam produk haiwan.

Vitamin ini yang berlebihan akan disimpan di dalam hati untuk digunakan jika bekalan tidak mencukupi, oleh itu, semua orang boleh mengambil vitamin ini dalam dos yang besar.

Sumber Vitamin B12

Kerang,
 hati, ikan, ketam, produk soya (tofu, air soya), bijirin, daging merah, produk tenusu rendah lemak, keju, dan telur
adalah sumber terbaik vitamin ini.

Kerang

Vitamin ini dalam 100g: 98.9µg (1648%DV).

3oz (85g): 84.1 µg (1401% DV).

20 kerang kecil  (190g) 187.9 µg (3132% DV).

Hati (lembu)

Vitamin ini alam 100g: 83.1 µg (1386% DV).

3oz (85g): 70.7 µg (1178% DV).

Setiap keping (81g): 67.3 µg (1122% DV).

Ikan  (Makerel)

Vitamin B12 dalam 100g: 19.0 µg (317% DV).

Hidangan 3oz (85g): 16.2 µg (269% DV).

setiap Fillet (88g): 16.7 µg (279% DV).

Kepentingan Vitamin B12

Memberi tenaga

Vitamin ini mengekalkan makanan, dan kesihatan sel. Tanpanya, sel anda akan berasa lapar dan anda berasa lemah, sepanjang masa.

Pelindung jantung

B12 adalah penting untuk nutrisi jantung dan sistem kardiovaskular secara keseluruhan. Fungsinya ialah untuk membuang kesemua protein berbahaya – homocysteine di dalam darah anda. Jika protein ini bebas di dalam darah anda, ia akan merosakkan arteri
dan menyebabkan radang dan penyakit jantung.

Menyokong tulang

Kajian menemui bahawa vitamin ini diperlukan untuk perkembangan tulang anda. Ia membantu anda mencegah osteoporosis atau masalah tulang yang lain.

Penghalang proses penuaan

Terdapat banyak faktor negatif penyebab replikasi DNA, seperti bahan radikal bebas, toksik di dalam darah,
gula tinggi dalam darah
, dan paras lemak omega-6 tinggi dalam diet anda. B12 menyokong kesihatan DNA, dan membuatkan sel anda kekal muda.

Pelindung kesihatan otak

Vitamin ini membantu melindungi sel saraf dan
myelin sheath
sel otak anda. Faktor ini terlibat dengan penyakit Alzheimer.

Bagaimanakah untuk menambah vitamin ini ke dalam makanan anda?

Ambil lebih produk haiwan

Makan sarapan bijirin yang diperkaya dengan vitamin ini

Ambil supplemen vitamin B12


Tonometri

Definisi

Apa itu Tonometri?

Ujian tonometri mengukur tekanan di dalam mata anda, yang dipanggil tekanan intraokular (IOP). Ujian ini digunakan untuk memeriksa glaukoma, penyakit mata yang boleh menyebabkan kebutaan dengan merosakkan saraf di belakang mata (saraf optik). Kerosakan kepada saraf optik mungkin disebabkan oleh penumpukan bendalir yang tidak mengalir keluar dari mata dengan sempurna.

Tonometri mengukur IOP dengan merakam rintangan kornea anda kepada tekanan (lekukan). Penitis mata untuk menjadikan permukaan mata anda kebas digunakan dengan kebanyakan kaedah berikut.

Tonometri aplanasi (Goldmann).
 Jenis tonometri ini menggunakan prob kecil untuk meratakan bahagian kecil kornea dengan lembut untuk mengukur tekanan mata dan mikroskop yang dipanggil lampu celah untuk melihat mata anda. Tekanan di mata anda diukur dengan berapa banyak tenaga diperlukan untuk meratakan kornea anda. Tonometri jenis ini sangat tepat dan sering digunakan untuk mengukur IOP selepas ujian saringan mudah (seperti tonometri hembusan udara) mendapati bacaan IOP yang tinggi.

Tonometri lekukan elektronik
. Tonometika elektronik digunakan lebih kerap untuk memeriksa peningkatan IOP. Walaupun sangat tepat, hasil tonometri elektronik boleh berbeza daripada tonometri aplanasi. Doktor anda dengan perlahan-lahan meletakkan hujung bulat alat yang kelihatan seperti pena terus pada kornea anda. Bacaan IOP ditunjukkan pada panel komputer kecil.

Tonometri tanpa sentuh (pneumotonometri).
Tonometri tanpa sentuh (atau hembusan udara) tidak menyentuh mata anda tetapi menggunakan sedutan udara untuk meratakan kornea anda. Jenis tonometri ini bukan cara terbaik untuk mengukur tekanan intraokular. Tetapi ia sering digunakan sebagai cara mudah untuk memeriksa IOP yang tinggi dan merupakan cara termudah untuk menguji kanak-kanak. Jenis tonometri ini tidak menggunakan titisan mata yang menyebabkan kekebasan.

Mengapa tonometri dilakukan?

Doktor mata anda mungkin mengarahkan untuk menjalankan ujian tonometri aplanasi Goldman sekiranya doktor mengesyaki anda mempunyai risiko menghidap glaucoma. Sekiranya ujian hembusan udara atau ujian mata lain menunjukkan masalah berpotensi, doktor mungkin meminta anda untuk menjalani ujian tonometri untuk mengesahkan anda menghidap glaucoma atau untuk menyingkirkan glaukoma.

Anda mungkin juga akan diperiksa jika anda mengalami gejala seperti kehilangan penglihatan periferal (sisi) secara beransur-ansur, penglihatan terowong, kesakitan mata yang teruk, penglihatan kabur, halos mengelilingi lampu, atau mata merah. Semua gejala ini mungkin tanda-tanda glaukoma.

Perkara yang perlu diketahui

Apa yang patut saya ketahui sebelum menjalani ujian tonometri?

Ujian tonometri boleh dilakukan selama berbulan-bulan atau bertahun-tahun untuk memeriksa glaukoma. Juga, kerana tekanan intraokular (IOP) boleh berubah pada masa yang berbeza dalam satu hari, tonometri bukan satu-satunya ujian yang dilakukan untuk memeriksa glaukoma. Jika IOP adalah tinggi, lebih banyak ujian, seperti oftalmoskopi, gonioskopi, dan ujian lapangan visual, boleh dilakukan.

Ketahui apa yang berlaku

Apakah persediaan yang saya harus lakukan sebelum menjalani ujian tonometri?

Anda mesti mengeluarkan kanta lekap sebelum pemeriksaan ini. Pewarna yang digunakan boleh mengotorkan kanta lekap secara kekal.

Maklumkan doktor anda jika anda mempunyai sejarah ulser kornea atau jangkitan mata, atau sejarah glaukoma dalam keluarga anda. Sentiasa beritahu pembekal kesihatan anda tentang apa ubat yang anda ambil.

Apakah yang berlaku semasa ujian tonometri?

Tonometri hanya mengambil masa selama beberapa minit sahaja.

Kaedah aplanasi (Goldmann)

Jenis tonometri ini dilakukan oleh pakar mata atau optometris. Doktor anda akan menggunakan titisan mata untuk kebaskan permukaan mata anda supaya anda tidak merasakan tonometer semasa ujian. Strip kertas yang mengandungi pewarna (fluoresein) akan disentuh ke mata anda, atau titisan mata yang mengandungi pewarna akan digunakan. Pewarna ini memudahkan doktor anda melihat kornea anda.

Anda akan merehatkan dagu anda pada sokongan berpad dan merenung terus ke dalam mikroskop (lampu celah). Doktor anda duduk di hadapan anda dan menyalakan cahaya terang ke dalam mata anda. Doktor anda dengan lembut menyentuh probe tonometer ke mata anda. Doktor anda memeriksa dial ketegangan pada tonometer yang mengukur IOP mata anda.

Jangan gosok mata anda untuk 30 minit sehingga kesan ubat kebas hilang.

Tonometri lekukan elektronik

Tonometik elektronik boleh dilakukan oleh juruteknik, optometris, pakar oftalmologi atau doktor perubatan keluarga. Doktor anda akan menggunakan titisan mata untuk kebaskan permukaan mata anda supaya anda tidak merasakan tonometer semasa ujian.

Anda akan merenung lurus ke hadapan, atau kadang-kadang melihat ke bawah. Doktor anda dengan lembut menyentuh probe tonometer ke mata anda. Beberapa bacaan akan diambil pada setiap mata. Anda akan mendengar bunyi klik setiap kali bacaan diperoleh. Setelah bacaan yang cukup tepat diperolehi, bunyi bip akan kedengaran, dan pengukuran IOP purata akan muncul pada panel paparan instrumen.

Jangan gosok mata anda untuk 30 minit sehingga kesan ubat kebas hilang.

Kaedah tanpa sentuh (hembusan udara)

Jenis tonometri ini dilakukan oleh pakar oftalmologi atau optometris. Anda tidak menggunakan titisan mata untuk kebaskan mata bagi kaedah ini.

Anda akan berehat di dagu dengan sokongan berpad dan merenung terus ke dalam mesin. Hembusan udara yang singkat akan ditiupkan ke mata anda. Anda akan mendengar bunyi hembusan dan merasa kesejukan atau tekanan ringan di mata anda. Tonometer merekodkan tekanan intraokular (IOP) dari perubahan dalam cahaya yang dipantulkan dari kornea kerana ia dilekuk oleh hembusan udara. Ujian ini boleh dilakukan beberapa kali untuk setiap mata.

Apa yang berlaku selepas menjalani tonometri?

Anda mungkin merasa gatal di kornea anda. Rasa ini biasanya akan hilang dalam masa 24 jam.

Sesetengah orang akan merasa cemas bila tonometer perlu menyentuh mata. Dalam kaedah tonometri hembusan udara, hanya hembusan udara yang akan menyentuh mata.

Hubungi doktor anda jika anda merasa sakit mata semasa ujian atau selama 48 jam selepas ujian.

Fahami keputusan

Apakah makna keputusan saya?

Tekanan mata biasa berbeza untuk setiap orang dan biasanya lebih tinggi selepas anda bangun. IOP berubah lebih banyak pada orang yang mempunyai glaukoma. Wanita biasanya mempunyai IOP yang lebih tinggi daripada lelaki, dan IOP biasanya menjadi lebih tinggi apabila anda semakin meningkat usia.

Normal
: 10-21 milimeter merkuri (mm Hg)

Tidak normal
: Lebih tinggi daripada 21 mm Hg

Nilai tinggi

IOP yang tinggi mungkin bermakna anda mempunyai glaukoma atau anda berisiko tinggi untuk mengalami glaukoma. Orang yang mempunyai tekanan yang berterusan melebihi 27 mm Hg biasanya mempunyai glaukoma kecuali tekanan diturunkan dengan ubat-ubatan.

Orang yang mempunyai IOP yang lebih tinggi daripada 21 mm Hg tetapi tidak mempunyai kerosakan saraf optik mempunyai keadaan yang dikenali sebagai hipertensi okular. Orang-orang ini mungkin berisiko untuk mengalami glaukoma pada masa akan datang

Julat normal untuk tonometri mungkin berbeza-beza mengikut makmal dan hospital. Sila berbincang dengan doktor anda apa-apa soalan yang anda ada mengenai keputusan ujian anda.

Sekiranya anda mempunyai sebarang soalan mengenai ujian tonometri, sila rujuk pada doktor anda untuk memahami arahan dengan lebih baik.


Ini 5 Bahan Kimia Berbahaya dalam Vape yang Ramai Tidak Tahu

Berdasarkan kajian, terdapat lebih 40 bahan kimia dalam vape yang telah dikenal pasti. Sesetengah daripada bahan kimia tersebut adalah sangat berbahaya kepada kesihatan dan berupaya untuk dilepaskan ke udara sekeliling (risiko perokok pasif). Berikut merupakan 5 bahan kimia dalam vape yang mampu meningkatkan kadar kematian.

Asetaldehid

Kebanyakan cecair perisa terdiri daripada bahan berasaskan asetaldehid. Bila dicampur dengan bahan kimia lazim yang lain dalam cecair vape seperti propilena glikol, ia akan menyebabkan
pembentukan kompaun asetal
 yang berupaya untuk menghasilkan kerengsaan di sepanjang saluran pernafasan. Susulan daripada itu, ia berupaya untuk menyebabkan keradangan. Pendedahan luaran juga boleh menyebabkan kerengsaan kepada mata dan juga kulit. Pendedahan jangka masa lama boleh menyebabkan simptom-simptom mirip alkoholisme.
Ia juga merupakan bahan karsinogen kerana ia boleh menyebabkan kerosakan kepada DNA.
Asetaldehid merupakan bahan yang banyak terkandung dalam penanggal cat. Di tempat kerja, kepekatan maksimum yang dibenarkan hanyalah setakat 50 ppm.

N-Nitrosonornicktina (NNN)

Seperti bahan nitrosamin yang lain,
NNN bersifat karsinogenik
, bermakna ia berupaya untuk mencetuskan pembentukan kanser. NNN telah dikenal pasti mampu untuk menyebabkan
kanser esofagus
 dan hidung.
Had kandungan bahan kimia berasaskan nitrosamin dalam produk makanan (seperti dalam daging proses) diletakkan pada tahap bawah 10 bahagian per bilion (ppb)

Plumbum

Pendedahan kepada plumbum mampu menyebabkan anemia, tekanan darah tinggi, kerosakan buah pinggang dan juga kesan toksik kepada organ reproduktif. Pada tahap pendedahan yang tinggi, ia boleh menyerang sistem saraf tunjang, membawa kepada koma, sawan dan juga kematian. Dalam kanak-kanak, ia boleh mengakibatkan gangguan tingkah laku dan juga neurologi yang boleh membawa kepada kecacatan mental kekal.
WHO telah mengenalpasti plumbum sebagai
 1 daripada 10 bahan kimia yang menjadi kerisauan kesihatan awam
. Pendedahan boleh datang daripada penyedutan plumbum yang terhasil daripada proses pembakaran dan juga daripada habuk atau jerebu yang dicemari oleh plumbum.

Toluena

Penyedutan paras rendah boleh menyebabkan kekeliruan, kelemahan, gangguan ingatan, loya dan juga gangguan pendengaran. Penyedutan paras tinggi boleh menyebabkan pening kepala, mengantuk, tidak sedarkan diri dan juga kematian. Ia juga dikenali sebagai perengsa kepada mata, kulit dan juga saluran pernafasan. Wapnya boleh bercampur dengan udara dan membentuk campuran yang mudah meletup.
Toluena boleh dijumpai dalam gasolina industri pernebangan
, cat dan juga dalam tiner. Di tempat kerja, hanya kepekatan dan tempoh pendedahan tertentu sahaja yang dibenarkan bagi melindungi pekerja daripada kesan buruk.

Benzena

Benzena adalah sejenis kompaun karsinogen
 yang cukup terkenal dalam menyebabkan pelbagai jenis kanser darah dan gangguan fungsi tulang sumsum. Ia juga berupaya untuk meningkatkan risiko untuk penyakit kardiovaskular. Selain asap rokok, sumber utama pendedahan benzena adalah daripada ekzos kenderaan dan juga pelepasan kilang.
Dalam industri pembuatan, NIOSH menyarankan pekerja untuk memakai alat pernafasan khas jika mereka akan terdedah kepada paras benzena yang lebih tinggi daripada paras yang dibenarkan untuk tempoh 8 jam iaitu 0.1 ppm.

Bahan – bahan di atas hanyalah sebahagian sahaja daripada senarai penuh bahan kimia dalam vape yang mampu menyebabkan kesan buruk terhadap kesihatan. Realitinya, keupayaan untuk mengadun sendiri pelbagai perisa menyebabkan tindak balas kimia dan pembentukan pelbagai kompaun berbahaya. Memandangkan pembentukan kompaun ini tidak diketahui oleh penghasil, mereka tidak meletakkannya dalam label produk. Jika anda ingin berhenti merokok, pastikan anda berjumpa dengan doktor bagi mendapatkan nasihat dan kaedah berhenti merokok yang berkesan dan juga selamat.

Layari laman sesawang
http://jomquit.moh.gov.my/

untuk maklumat lanjut.


Patut Ramai Suka Makan Belut, Rupanya Banyak Khasiat Boleh Dapat Dari Ikan Jenis Ini

Belut (
Anguilliformes
) merupakan sejenis ikan yang berbadan panjang tanpa anggota tangan atau kaki. Ikan ini tinggal di dalam air, dan kebanyakannya di laut. Walau bagaimanapun, belut daripada keluarga
Anguillidae
 tinggal di kawasan air tawar. Terdapat 4 suborder, 19 keluarga, 110 genus dan 400 spesies belut dan kebanyakannya merupakan jenis ikan pemangsa.
Berikut merupakan senarai suborder dan keluarga belut mengikut susunan
FishBase
:

Suborder Anguilloidei

Anguillidae (
belut air tawar
)

Chlopsidae

Heterenchelyidae

Moringuidae

Muraenidae

Myrocongridae

Suborder Congroidei

Colocongridae

Congridae
:
termasuk
Macrocephenchelyidae

Derichthyidae:
termasuk
Nessorhamphidae

Muraenesocidae

Nettastomatidae

Ophichthidae

Suborder Nemichthyoidei

Nemichthyidae

Serrivomeridae

Suborder Synaphobranchoidei

Synaphobranchidae:
termasuk
Dysommidae, Nettodaridae
, dan
Simenchelyidae

Fakta Pemakanan Belut

Setiap 159 gram ikan belut yang dimasak mengandungi komposisi nutrien seperti berikut:

375
kalori

94.3 gram lembapan

37.6 gram protein

23.77 gram lemak lipid

2.86 gram abu

Ia juga kaya dengan nutrien, yang mana mengandungi:

258.29%
Vitamin A

191.67% Vitamin B12

103.65% isoleucine

103.23% lisin

95.68% tryptophan

93.69% threonine

91.71% valine

89.85% histidine

82.68% leucine

75.20%
protein

67.91% daripada jumlah lipid lemak

62.86% fosforus

44.59% niacin

30.09% zink

24.25% thiamin

24% selenium

12.75%
zat besi

11.81%
kalium

Manfaat Kesihatan Memakan Belut

Kebanyakan ikan ini dimakan di Eropah, Amerika Syarikat, Korea, Jepun, New Zealand, China dan negara-negara lain juga. Selain rasa yang berbeza, ia menawarkan pelbagai manfaat kesihatan.

Baik untuk mata dan otak

Pada peringkat awal oleh beberapa penyelidik, belut telah menunjukkan sumbangan besar pada perkembangan otak dan fungsi
 sistem saraf
. Ia juga menggalakkan penglihatan
mata
 yang lebih baik dan sihat. Bagi orang yang bergelut dengan masalah penglihatan mata tertentu, memakan belut adalah penyelesaian yang lebih baik daripada membelanjakan wang pada pembedahan mata dan cermin mata.

Mengurangkan kemungkinan diabetes

Oleh kerana belut mempunyai jumlah
karbohidrat
 yang kurang atau minimum dan
protein
 yang tinggi, protein boleh membantu pengeluaran insulin dan mengekalkan paras gula dalam darah tubuh anda. Oleh itu, ia mengurangkan peluang untuk membangunkan sebarang jenis diabetes, terutamanya
diabetes jenis 2
.

Mengurangkan risiko kardiovaskular

Terdapat banyak jenis dan alasan untuk penyakit kardiovaskular dan sebagai penyakit membawa maut yang paling ditakuti.

Oleh itu, belut telah ditemui dengan salah satu jenis ikan dengan sumber omega-3 tertinggi. Ini boleh melambatkan perkembangan diabetes dan penyakit berkaitan dengan
jantung
.

Selain itu, sudah diketahui bahawa ikan ini boleh membantu melawan kolesterol jahat yang terbentuk dalam sistem darah dan juga dapat membantu memusnahkan kolesterol jahat yang sudah terbentuk dalam darah anda.

Menguatkan tulang

Ikan ini mempunyai fosforus yang tinggi dalam dagingnya. Jika anda ingin mempunyai tulang yang kuat dan sihat, mulakan dengan mengambil belut secara teratur.

Belut juga akan membantu anda mengelakkan atau meminimumkan terjadinya kehilangan tulang, juga dikenali sebagai osteoporosis.

Anda mungkin mengatakan bahawa ini adalah faedah yang sama dari minum susu, makan yogurt atau udang yang dimakan. Tetapi jumlah fosforus dalam belut adalah lebih tinggi daripada mana-mana gabungan itu.

Pembentukan DNA

Cobalamine adalah penting untuk pembentukan DNA dalam tubuh. Vitamin sangat penting untuk proses pembahagian sel. Kekurangan Vitamin B12 menyebabkan pembentukan megaloblast dalam badan yang boleh membawa kepada
anemia
.

Meredakan kesakitan haid

Kelebihan asid lemak omega-3 pada ikan bukan sahaja hebat dari segi melindungi hati dan mengekalkan tulang yang sihat. Banyak kajian menunjukkan bahawa
lemak tepu
 yang sihat bertindak sebagai rawatan
premenstrual syndrome
 atau PMS semula jadi dengan mengurangkan keradangan. Dengan itu, ia melegakan kesakitan dari kekejangan haid yang dialami oleh kebanyakan wanita.

Melindungi kulit dan mengurangkan kedutan

Oleh sebab ikan ini juga kaya dengan vitamin A, yang mana merupakan bahan anti penuaan yang sering digunakan dalam produk penjagaan kulit untuk memerangi kedutan. Tambahan lagi, anda boleh bergantung kepada kehadiran EPA (sejenis asid lemak omega-3) untuk kulit yang lembut. Ia bukan sahaja membantu memerangi jerawat dengan sifat antiradang, tetapi juga melindungi kulit anda daripada sinaran UV berbahaya seperti pelindung matahari dalaman.

Vitamin A juga membantu menyingkirkan toksin dan radikal bebas yang boleh merosakkan kulit. Selain mengekalkan kelembutan kulit, ia juga mengekalkan kelembapan, mencegah kekeringan dan keadaan kulit seperti
psoriasis
.

Suplemen kesihatan

Di kebanyakan rantau Asia, seperti Jepun dan Korea, juga beberapa bahagian Eropah, ramai individu sedang mengambil makanan tambahan belut yang dipercayai boleh memperbaharui kekuatan, terutamanya dalam kalangan orang tua. Orang Korea juga percaya bahawa ikan ini adalah sumber terbaik untuk stamina, daya hidup dan tenaga. Pembuatan suplemen ini juga agak mudah. Kulit, daging, dan tulang ikan ini dipanaskan dan dibentukkan menjadi tepung.

Kesan Sampingan Belut

Di sebalik manfaat dagingnya, ikan ini juga mempunyai kesan sampingan. Bagi anda yang mengalami masalah kolesterol, tidak disarankan untuk mengambil ikan ini. Pengharaman ini bukan tanpa alasan bagi penghidap kolesterol, tetapi kerana ikan ini mengandungi kandungan lemak yang tinggi.

Peningkatan tahap kolesterol

Makanan yang mengandungi banyak protein haiwan, sangat biasa mempunyai kandungan lemak tepu yang tinggi. Dalam satu hidangan (150-180 gram belut), mengandungi kolesterol sebanyak 188 mg.

Meningkatkan kadar lemak tubuh dan risiko penyakit degeneratif

Ini terjadi jika ikan ini diambil dalam hidangan yang besar atau kerap, dengan kaedah memasak yang tinggi lemak, seperti goreng atau digoreng tepung.

Kesimpulannya, tabiat pemakanan harian anda boleh mempengaruhi tahap kesihatan diri secara keseluruhan. Sekiranya ada ingin mencuba beberapa makanan tambahan seperti belut, ikan haruan, gamat atau lain-lain, sebaiknya berbincang dengan doktor anda terlebih dahulu bagi mengelakkan komplikasi dan memburukkan keadaan sedia ada anda.


Bukan Parents Sahaja, Anak Pun Perlu Privasi! Ini 5 Sebab Si Kecil Perlu Ada Bilik Sendiri

Setiap anak mempunyai personaliti tersendiri. Anak sulung mungkin lebih sukakan privasi. Anak nombor dua pula lebih ramah dan
happy-go-lucky
. Sama seperti personaliti mereka yang berlainan, susun atur bilik tidur anak juga mungkin berbeza. Cuba bandingkan susun atur bilik tidur utama dengan bilik anak anda, sudah pasti ia tidak sama, bukan?

Mungkin ramai ibu bapa yang tidak menyedari kepentingan menghias bilik anak. Di samping dapat memastikan anak tidur lena setiap malam, bilik yang cantik dan selesa juga dapat
mencetuskan kreativiti dan menghidupkan imaginasi anak.

Di sinilah mereka berehat setiap hari selepas habis bersekolah. Malah, jika ada sebarang kerja, pasti anak akan lakukannya di dalam bilik tidur sendiri.

Ada banyak manfaat yang dapat diperoleh jika anak mempunyai bilik tidur sendiri dengan susun atur tertentu. Malah, kanak-kanak atau remaja yang mempunyai bilik tidur sendiri
selalunya lebih berdikari dan matang dengan lebih cepat.

Dalam artikel kali ini, kami akan terangkan mengenai kepentingan susun atur bilik tidur anak dan mengapa mereka perlukan bilik sendiri.

Untuk mendapatkan lebih banyak info tentang Keibubapaan, sila dapatkannya
di sini.

Kepentingan susun atur bilik tidur anak

Kepada ibu bapa di luar sana, jangan hanya pentingkan susun atur bilik tidur utama sahaja ya.
Bilik anak-anak juga perlukan perhatian yang sama.

Jika ibu ayah sanggup berhabis ribuan ringgit untuk pastikan bilik utama lengkap pelbagai kemudahan, apa salahnya jika anda tetapkan bajet tertentu untuk bilik anak-anak.

Tetapi, apakah kepentingan susun atur bilik tidur anak? Sama seperti ibu bapa, anak juga perlukan ruang mereka yang tersendiri. Ruang ini dapat memberikan privasi yang
penting untuk tumbesaran serta perkembangan anak.

Antara kepentingan bilik sendiri dan susun atur yang baik dalam bilik tidur anak ialah:

1. Mengajar mereka erti tanggungjawab dan memupuk kreativiti

Mungkin ibu bapa masih belum yakin untuk membiarkan anak mempunyai bilik mereka sendiri. Manakan tidak, kadang-kadang mereka masih terlalu muda. Pada penghujung hari, ibu juga yang perlu kemas dan bersihkan bilik anak.

Namun, kanak-kanak dan remaja yang mempunyai bilik sendiri didapati
lebih cepat belajar berdikari
. Ibu bapa juga boleh ajar anak cara mengemas katil dan menyapu lantai supaya mereka tahu lakukannya sendiri pada masa hadapan.

Malah, bilik yang mempunyai susun atur yang menarik juga didapati dapat membuatkan anak lebih kreatif dan tidak takut untuk mengekspresikan diri masing-masing.

Ibu bapa boleh ambil peluang ini untuk luangkan masa menghias bilik dengan anak. Tanya anak mengenai keperluan mereka.

Selain itu, ibu juga boleh belikan perabot mengikut spesifikasi anak. Jika mereka suka kartun Upin Ipin, tidak salah jika anda ingin hias bilik anak dengan karakter tersebut.

Tambah lagi, ini merupakan satu cara yang baik untuk
memupuk keyakinan diri dalam kalangan anak-anak
 – satu skil yang sangat penting dalam tahun-tahun pertama kehidupan mereka.

2. Ruang sendiri berikan mereka privasi

Apabila anak meningkat remaja, privasi menjadi sesuatu yang amat penting. Secara semula jadinya, anak yang
meningkat remaja inginkan lebih masa bersendirian dan mungkin menjadi lebih perahsia
.

Untuk menyokong anak, ibu bapa perlulah mencari jalan tengah dan pastikan pengawasan serta privasi yang diberikan seimbang.

Anak pada usia ini juga mempunyai barang-barang kesayangan mereka. Sebagai contoh,
mereka mungkin tidak mahu berkongsi
 baju, atau barang-barang berkaitan hobi mereka seperti alatan sukan, mainan atau buku bersama adik-beradik mereka yang lebih muda.

Ibu bapa perlulah hormat keputusan anak dan berikan mereka ruang serta privasi yang secukupnya. Ini akan menjadi penting apabila anak bertambah dewasa.

3. Ruang untuk mereka bertenang dan bersendiri

Anak kita juga perlukan masa bersendiri, terutamanya
jika mereka bersifat pemalu
 atau
introvert
 yang sukakan ketenangan dan persekitaran yang senyap.

Bukan itu sahaja, remaja juga perlukan
ruang khas untuk mereka membaca
 atau mengulang kaji pelajaran. Ini merupakan sesuatu yang tidak dapat mereka perolehi jika terpaksa membaca di ruang tamu atau berkongsi bilik dengan adik-beradik yang lain.

Baca juga:

Bagaimanakah Menjana Kreativiti Anak Anda?

Ibu Ini Kongsi 5 Tip Latih Anak Tidur Bilik Sendiri Lepas Bercerai Susu!

4. Mengajar anak berdisiplin dalam menjaga susun atur bilik tidur

Anak yang mempunyai bilik tidur sendiri lebih mudah belajar berdikari. Manakan tidak, bukan mudah untuk menjaga susun atur bilik tidur dan pastikan ia kemas sepanjang masa.

Anak juga mempunyai ruang sendiri untuk mereka jaga dan kemas bilik sendiri. Jika anak baru belajar tidur sendiri, ibu ayah juga boleh
ajar mereka cara mengemas bilik secara perlahan-lahan.
 Ajak mereka mengemas pada hujung minggu sebagai aktiviti keluarga.

Malah, skil ini juga
merupakan antara habit baik
 dan perlu dipupuk sejak kecil. Jika tidak, sampai ke tualah mereka tidak tahu cara untuk menjaga diri masing-masing.

Ingin mencari idea dekorasi bilik anak? Jangan risau, sertai Komuniti Keibubapaan Hello Doktor dan bertukar-tukar pendapat bersama ibu lain. Mana tahu, anda mungkin dapat ilmu baharu melalui perkongsian ini!

5. Ruang untuk anak bersosial

Apabila anak semakin meningkat usia, mereka pasti akan membawa rakan-rakan pulang ke rumah. Sebagai ibu bapa yang baik, gunakan masa ini untuk
mengenali siapakah kawan anak di sekolah.

Sediakan tempat yang selamat dan selesa untuk
mereka bersembang dan bersosial
. Lagipun, anak pasti bangga jika mereka mempunyai bilik sendiri. Malah, dengan adanya ruang privasi ini, anak akan lebih selesa untuk berbincang dengan rakan mereka mengenai hal-hal peribadi.

Tambah lagi, jika ada bilik sendiri, sudah pasti anak akan
pastikan bilik sentiasa kemas
 dan tersusun sebelum kawan-kawan mereka datang!


Derma Darah Semasa puasa? Apakah Risikonya?

Darah adalah hadiah yang paling berharga yang boleh diberikan kepada sesiapa sahaj yang memerlukannya. Keputusan anda untuk menderma darah dapat menyelamatkan satu kehidupan, atau mungkin beberapa nyawa sekali gus. Tetapi, apa kata dunia perubatan mengenai derma darah semasa puasa? Adakah boleh menderma darah semasa perut kosong?

Berapa kali dermah darah disyorkan dalam setahun?

Derma darah sebaiknya dilakukan secara teratur. Tidak perlu bimbang akan kehabisan darah jika rutin anda menderma darah. Ini kerana darah memiliki kemampuan penjanaan semula yang luar biasa untuk mengganti semua sel dan cecair yang telah hilang.

Tubuh anda menghsilkan kira-kira 2 juta sel darah merah baru setiap saat, sehingga tidak perlu masa yang lama untuk menggantikan darah yang hilang selepas menderma darah. Tapi, tubuh tetap memerlukan masa kira-kira empat hingga enam minggu untuk benar-benar menggantikan seluruh kelengkapan komponen sel darah merah dalam tubuh.

Disebabkan itu,
Palang Merah Antarabangsa mengesyorkan agar anda menderma darah sekurang-kurangnya 8 minggu sekali (56 hari), dengan maksimum 6 kali menderma setahun. Sebaiknya, anda perlu menjarakkan sekurang-kurangnya 12 minggu atau 3 bulan selepas kali terakhir menderma. Jadi, bagaimana jika jadual menderma darah anda seterusnya pada bulan Ramadan? Adakah masih boleh menderma darah semasa puasa?

Apakah boleh menderma darah semasa puasa?

Jawapannya, boleh.
Dilaporkan dari CNN Indonesia,  Dr. Ari Fahrial Sham, ahli klinikal dan kesihatan menyatakan kelulusannya untuk menderma darah semsa puasa. Ini kerana tanpa mengira masa yang anda pilih untuk menderma darah, derma darah tetap menjadi aktiviti yang bermanfaat untuk kesihatan diri anda dan orang yang menerimanya.

Derma darah secara rutin membantu mengawal kadar zat besi di tubuh. Ini terbukti boleh mengurangkan risiko perbagai penyakit jantung. Stok zat besi yang berlebihan menyebabkan kelikatan darah, yang merupakan salah satu faktor risiko serangan jantung dan strok.

Zat besi yang berlebihan juga dapat menyebabkan kerosakan oksidatif dalam tubuh, yang menjadi penyebab utama penuaan dan kanser. Ini kerana salah satu manfaat menderma darah adalah mengurangkan risiko anda terhadap beberapa jenis kanser, seperti kanser hati, kanser paru-paru, kanser usus besar, dan kanser tekak.

Derma darah semasa puasa boleh, tapi kemungkinan akan pengsan

Perlu difahami bahwa ada risiko kesihatan tersendiri apabila menderma darah semasa berpuasa. Derma darah semasa puasa berisiko pengsan. Ini kerana ketika berpuasa, tubuh mengalami perbagai macam keadaan yang mempengaruhi kesihatan.

Semasa berpuasa, tubuh tidak mendapat tenaganya daripada makanan dan minuman seperti di waktu-waktu lain. Untuk mengatasi masalah ini, tubuh kemudiannya beralih ke bahagian tenaga simpanan dari glukosa yang tersimpan dalam hati dan otot. Ia bermula kira-kira 8 jam selepas makanan terakhir dimakan. Fungsi otak dan organ penting dalam tubuh anda amat bergantung kepada fungsi glukosa. Tahap gula darah yang telah jatuh terlalu rendah tidak mampu menyokong keperluan tenaga badan dan otak.

Orang yang berpuasa juga sering mengalami dehidrasi kerana tubuh tidak mendapat cecair yang secukupnya daripada makanan dan minuman yang seharusnya. Sedangkan tubuh sentiasa mengeluarkan cecair sepanjang hari, menerusi peluh, membuang air kecil, dan buang air besar.

Air juga boleh hilang daripada pembuluh darah, yang kemudian mengganggu peredaran darah. Puasa boleh meningkatkan tahap tekanan dan mengganggu tidur. Kombinasi pelbagai “komplikasi” berpuasa menyebabkan anda menjadi tidak bertenaga, kesukaran menumpukan perhatian, pening, sakit kepala, untuk kerap menggigil.

Sementara itu, sejumlah besar zat besi di tubuh anda juga turut hilang selepas menderma darah. Untuk mengimbangi hal ini, zat besi yang ada akan beredar ke seluruh tubuh. Kekurangan zat besi menyebabkan kadar hemoglobin berkurang. Hemoglobin bertanggungjawab membawa darah beroksigen ke setiap sel di seluruh tubuh anda, termasuk otak.

Jika hemoglobindarah anda tidak mencukupi, tisu otak tidak mendapat oksigen yang cukup. Begitu juga, paras natrium dan kalium yang tidak mencukupi semasa berpuasa boleh menjejaskan kadar degupan jantung dan tekanan darah, yang juga boleh mengurangkan aliran darah ke otak.

Kekurangan zat besi dan oksigen dalam darah, kadar gula darah rendah, dan tekanan darah rendah — semuanya boleh menyebabkan pening dan pengsan. Ini menyebabkan degupan jantung dan tekanan darah anda turun mendadak. Kesannya, aliran darah aliran darah ke otak anda terhalang, sehingga menyebabkan anda pengsan.

Tip selamat menderma darah semasa puasa

Walaupun menderma darah semasa puasa berisiko menyebabkan pengsan, tidak ebrmakna anda tidak bole melakukannya. Sebaiknya pilih waktu yang tepat. Perlu difahami bahawa untuk menderma darah semasa puasa, pendera seharusnya sudah mempersiapkan diri dengan pemakanan dan cecair yang mencukupi dalam tempoh empat jam sebelum memberi menderma. Sebagian besar panduan derma darah mengesyorkan penderma yang puasa harus minum sekurang-kurangnya 500 ml air sebelum dan selepas menderma darah.

Disebabkan itu, Dr Laila Al Shaer, Ketua Dubai Blood Donation Centre (DBDC), dilaporkan dari Gulf News, menyarankan orang yang berpuasa sebaiknya menderma darah selepas waktu berbuka. Dengan itu, anda mempunyai masa yang cukup untuk mengisi tubuh dengan pengambilan nutrisi dan air, untuk mengelakkan kemungkinan pengsan setelah menderma darah.

Dan bukan itu sahaja. Beberapa malam sebelum derma darah, pastikan pengambilan pemakanan dan cecair tubuh anda mencukupi dengan makanan dan minuman yang kaya zat besi, seperti daging merah, ayam, ikan, produk tenusu, kacang dan biji-bijian, dan bayam. Elakkan makanan berlemak, seperti makanan segera (fast food) atau aiskrim, yang boleh menggangu pemeriksaan darah.

Banyakkan minum air putih dan minuman lain sebelum derma darah. Malam sebeum mendermadarah, pastikan anda mendapat rehat yang cukup, begitu juga selepas menderma. Banyakkan pengambilan cecair dan makanan selepas menderma darah semasa puasa.


Ini Bacaan Tekanan Darah Normal Ikut Umur, Ada Untuk Dewasa & Kanak-Kanak Juga!

Cari bacaan darah tinggi mengikut umur? Ya, sebenarnya bacaan tekanan darah yang normal boleh ditentukan mengikut umur dan jantina seseorang. Ini beberapa maklumat jantung bacaan tekanan darah tinggi mengikut umur yang anda kena tahu.

Untuk mendapatkan lebih banyak info berkenaan Kesihatan Jantung, anda boleh klik
di sini
.

Apa fungsi bacaan tekanan darah?

Adakah mengetahui bacaan tekanan darah itu penting? Ya. Pemantauan bacaan
tekanan darah
 secara berkala merupakan antara rutin pemeriksaan kesihatan asas yang perlu dijalani oleh setiap individu.

Malah, ia perlu dilakukan dengan lebih kerap apabila usia semakin bertambah atau jika anda menghidap sebarang penyakit.

Ia juga perlu dilaksanakan oleh setiap individu tidak kira kanak-kanak, orang dewasa, lelaki mahupun perempuan.

Bacaan tekanan darah berperanan mengukur daya yang ditekan pada
dinding arteri
 anda semasa jantung mengepam darah melalui badan.

 Purata tekanan darah berbeza mengikut jantina dan ia cenderung untuk meningkat mengikut usia.

Oleh sebab itu, amat penting untuk mengetahui bagaimana tekanan darah boleh mempengaruhi kesihatan anda.

Apa maksud nombor bacaan tekanan darah?

Bacaan tekanan darah terdiri daripada dua nombor, contohnya, 120/80 mm Hg.

Kedua-dua nombor tersebut adalah bahagian penting dalam bacaan
tekanan darah
 anda.

Nombor teratas (tekanan sistolik) mengukur tekanan dalam arteri apabila jantung anda berdegup.

Manakala nombor bawah (tekanan diastolik) mengukur tekanan
dalam arteri
 anda di antara setiap degupan jantung.

Unit ukuran piawai iaitu mm Hg, bermaksud “milimeter merkuri.”

Walaupun tolok tekanan merkuri telah digantikan dengan tolok tekanan elektronik, namun singkatan bagi ukuran piawai ini masih lagi digunakan sehingga kini.

Baca lagi artikel berkaitan:

Hipotensi ortostatik (Hipotensi Postural)

Hipotensi, Kondisi Yang Berlaku Akibat Tekanan Darah Terlalu Rendah!

Rasa Ringan Kepala Selepas Bangun Mungkin Kerana Masalah Ini, AWAS!

Nombor manakah yang lebih penting?

Lazimnya, lebih banyak perhatian dan tumpuan diberikan oleh doktor kepada
tekanan darah
 sistolik (nombor pertama).

 Ini kerana, ia menunjukkan faktor risiko utama untuk penyakit kardiovaskular, khususnya bagi individu yang berumur lebih daripada 50 tahun.

Dalam kebanyakan individu, tekanan darah sistolik meningkat secara berterusan seiring dengan usia disebabkan oleh peningkatan kekakuan
arteri besar
, pembentukan plak yang sudah lama, dan peningkatan kejadian penyakit jantung dan vaskular.

Walau bagaimanapun, kedua-dua bacaan tekanan darah sistolik atau diastolik tinggi boleh digunakan untuk membuat diagnosis bacaan darah tinggi mengikut umur.

Bacaan darah tinggi mengikut umur: Kanak-kanak

Bacaan tekanan darah tinggi berbeza dalam
kanak-kanak
, bergantung kepada umur mereka.

Jantung bacaan tekanan darah tinggi mengikut umur kanak-kanak adalah seperti berikut:

Kelahiran baru sehingga 1 bulan: 60–90 mm Hg (sistolik)/20–60 mm Hg (diastolik)

Bayi: 87–105 mm Hg (sistolik)/53–66 mm Hg (diastolik)

Kanak-kanak yang masih kecil: 95–105 mm Hg (sistolik)/53–66 mm Hg (diastolik)

Kanak-kanak prasekolah
: 95–110 mm Hg (sistolik)/56–70 mm Hg (diastolik)

Kanak-kanak sekolah: 97–112 mm Hg (sistolik)/57–71 mm Hg (diastolik)

Remaja: 112–128 mm Hg (sistolik)/66–80 mm Hg (diastolik)

Namun, bacaan darah tinggi mengikut umur kanak-kanak juga berbeza bergantung kepada tinggi, umur dan jantina mereka.

Bacaan darah tinggi mengikut umur: Orang dewasa

Berdasarkan maklumat yang diperoleh daripada Persatuan Jantung Amerika Syarikat,
tekanan darah
 yang normal bagi orang dewasa yang berumur 20 tahun ke atas adalah kurang daripada 120/80 mm Hg.

Untuk diklasifikasikan sebagai mempunyai tekanan darah tinggi atau
hipertensi
, tekanan sistolik mestilah menunjukkan bacaan 130 mm Hg atau lebih tinggi daripada itu.

Tekanan diastolik pula adalah sebanyak 80 mm Hg atau lebih dalam kebanyakan masa.

Tekanan darah purata

Apabila anda semakin tua, saluran darah cenderung untuk menjadi lebih kaku dan plak (bahan berlemak) boleh terkumpul di dalamnya.

Hal ini boleh meningkatkan tekanan darah anda. Jika tekanan darah menjadi terlalu tinggi, anda berisiko besar untuk mendapat
penyakit jantung
, strok dan lain-lain lagi.

 Untuk makluman anda, pada tahun 2015, purata tekanan darah di seluruh dunia adalah 127/79 mm Hg bagi lelaki dewasa, dan 122/77 mm Hg bagi wanita.

Kesimpulan

Kini anda telah tahu bacaan darah tinggi mengikut umur. Bacaan
 tekanan darah
 boleh diperiksa di mana-mana klinik, hospital atau farmasi yang berdekatan.

Namun, anda juga boleh menyemaknya sendiri di rumah jika anda mempunyai alat bacaan tekanan darah tersebut.

Buat pemeriksaan tekanan darah lebih awal supaya anda boleh mengetahui sebarang risiko dengan lebih cepat.


Telefon Pintar Punca Ramai Sukar Terlelap, Lena Pada Waktu Malam - Kajian

Jam sudah menunjukkan pukul 2 pagi. Farid masih menggerakkan badannya ke kiri dan kanan, mencari posisi
tidur
 yang boleh membantunya untuk melelapkan mata. Sejak akhir-akhir ini, dia mengalami kesukaran untuk
tidur
, dan kerap terjaga di tengah malam. Farid sendiri tidak tahu apakah punca yang menyebabkannya semakin sukar untuk tidur malam dan menikmati
tidur
 yang lena seperti orang lain. Anda juga mungkin seperti Farid, sukar untuk tidur malam dan tidak mengetahui puncanya yang sebenar?

5 juta individu sukar untuk tidur

Satu kajian yang dilakukan di Amerika Syarikat menunjukkan, semakin ramai penduduk di negara Uncle Sam tersebut yang mempunyai kesukaran untuk terlelap dan lena semasa tidur setiap tahun. Hampir 5 juta individu dewasa di Amerika Syarikat sahaja mengalami kesukaran untuk tidur malam dengan lena. Walau bagaimanapun, apa yang lebih mengejutkan adalah, kesukaran untuk melelapkan mata dan tidur dengan lena pada waktu malam ini lebih kerap berlaku dalam kalangan mereka yang tidur dengan waktu yang dicadangkan, iaitu antara tujuh hingga sembilan jam.

Telefon punca sukar untuk tidur

Para penyelidik daripada Iowa State University menyatakan, berdasarkan kajian lepas, remaja mengalami kesukaran untuk melelapkan mata apabila mereka bermain dengan telefon sebelum tidur, dan kemungkinan kelakuan tersebut mungkin terus berlaku kepada individu dewasa.

Kajian ini telah membuat penelitian terhadap data daripada sekitar 165,000 individu daripada National Health Interview Survey. Antara tahun 2013 hingga 2017, bilangan individu dewasa yang dilaporkan mengalami kesukaran tidur sekurang-kurangnya satu hari dalam seminggu meningkat kepada 1.43 peratus. Manakala bilangan individu dewasa yang menyatakan mereka sukar untuk tidur lena sekurang-kurangnya sehari dalam seminggu juga meningkat sebanyak 2.7 peratus.

Menurut pengarang utama kajian terbabit, Garrett Hisler, mereka mengetahui melalui kajian lepas mereka bahawa terdapat korelasi atau perkaitan antara penggunaan telefon pintar dan ketidakcukupan tidur dalam kalangan remaja. Menurut Garrett lagi, sekiranya kita menggunakan telefon sebelum tidur atau menerima sebarang mesej atau pemberitahuan ketika sedang tidur, ia akan menyebabkan kita lebih sukar untuk terlelap atau kekal lena ketika tidur pada waktu malam.

Tempoh dan kualiti tidur adalah sama penting

Menurut Dr. Zlatan Krizan, profesor dalam bidang
psikologi
 di Iowa State University menyatakan, jumlah tempoh tidur adalah penting. Walau bagaimanapun, selena mana kita tidur dan bagaimana kita rasa berkenaan kualiti tidur kita juga adalah penting. Menurut beliau, kesihatan tidur adalah satu fenomena multidimensi, oleh itu dengan melakukan penelitian terhadap kesemua aspek tidur adalah amat penting untuk kajian masa hadapan.

The National Sleep Foundation, Amerika Syarikat mencadangkan kepada individu dewasa untuk mendapatkan antara tujuh hingga sembilan jam waktu tidur setiap malam. Walau bagaimanapun, kajian daripada Centers for Disease Control and Prevention (CDC) pada tahun 2015 menunjukkan, sekitar 50% daripada individu dewasa di Amerika Syarikat tidak mendapat waktu tidur yang mencukupi seperti yang disyorkan.

Bagi individu dewasa terutamanya mereka yang telah bekerja, anda sememangnya disarankan untuk tidur sekurang-kurangnya sebanyak 7 jam setiap hari. Ini bermakna, jika anda perlu bangun pada pukul 6 pagi, anda perlu tidur selewat-lewatnya pada jam 11 malam. Tidur yang tidak mencukupi juga telah menunjukkan peningkatan risiko bagi seseorang individu untuk mendapat obesiti,
diabetes
, penyakit jantung dan juga kanser. Oleh itu, jom kita tidur lebih lama pada waktu malam. Tidur kan
best!


Sapu Buah Oren Pada Wajah? Cubalah, Ada 5 Bahan Natural Untuk Putihkan Kulit Muka

Gigih cari cara nak putihkan muka di internet namun majoriti hanya beri prosedur klinikal yang serba mahal? Tenang, kami akan menyenaraikan bahan dan cara memutihkan muka secara semula jadi yang semuanya anda boleh dapat di dapur sahaja!

Untuk mendapatkan lebih banyak informasi tentang Kesihatan Kulit, sila dapatkannya
di sini
.

Kenapa tak nak pakai produk di pasaran?

Kini, ada banyak produk untuk memutihkan kulit yang wujud di pasaran. Namun,
mungkin masih ramai yang takut menggunakan produk sebegini
 kerana tular banyak khabar buruk tentangnya.

Sebenarnya, ketakutan ini sangat perlu kerana ada lambakan produk di luar sana yang mengandungi
bahan kimia berbahaya pada kulit seperti merkuri
, hidrokuinon, kortikosteroid dan lain-lain.

Baca lagi artikel berkaitan:

Krim Kilo Bantu Cepat Cantik? AWAS, Kaum Hawa Jangan Mudah Terpedaya!

Wajah Cerah Dalam 7 Hari? Jangan Terpedaya! Ini Cara Kenal Produk Timbang Kilo!

Justeru adalah lebih baik jika anda cuba dapatkan produk krim topikal dengan preskripsi doktor kulit. Ia bukan sahaja mampu untuk mengurangkan kadar melanin dan meratakan tona kulit tidak sekata, malah jauh lebih efektif dan selamat jika digunakan.

Antara alternatif yang mungkin efektif,
 individu juga boleh cuba menggunakan bahan semula jadi
 sebagai cara memutihkan kulit muka masing-masing dengan hanya mengunjungi dapur rumah.

Cara nak putihkan muka anda dengan bahan semula jadi!

Masyarakat dahulu telah banyak menggunakan dan menurunkan cara nak putihkan muka ke anak, cucu dan cicit mereka. Sekarang, tiada salahnya jika anda mahu mengulang dan mencuba cara berikut:

#1. Pemakaian topeng muka kunyit

Pada hari ini,
penggunaan
masker
 yang diperbuat daripada serbuk kunyit
 sangat popular. Kenapa? Untuk pengetahuan anda semua, kunyit mampu membuatkan kulit wajah lebih cerah dan lembut.

Bahkan,
ia juga amat tinggi dengan sifat antioksidan dan antiradang
 berkat kandungan bahan aktif bernama
curcumin
yang mampu membantu menghilangkan panau dan menyembuhkan luka.

Maka, tidak hairan jika kunyit popular sebagai antara bahan semula jadi yang bagus untuk wajah.

#2. Penggunaan topeng muka tomato

Sayur tomato mengandungi bahan aktif bernama
lycopene
 yang boleh membantu melindungi kulit individu daripada
terkena atau terdedah kepada sinaran UV
 dari cahaya matahari terlalu lama.

Seperti mana yang kita semua tahu juga, sinaran ini boleh jadi punca
 masalah seperti
sunburn
 atau
sunspots
sekali gus membuat kulit anda menjadi lebih gelap walaupun ini bukan bersifat kekal.

Jadi, gunakan ekstrak tomato ini sebagai
masker
di rumah setiap kali sebelum kalian masuk tidur.

#3. Tanah liat jenis
Fuller’s Earth

Siapa sangka anda akan jumpa tanah liat di dalam senarai ini bukan? Buat anda yang belum tahu tentang
Fuller’s Earth
, ia adalah sejenis tanah liat yang mempunyai kebolehan untuk menyahkan warna minyak atau air tanpa bantuan bahan kimia lain.

Juga biasa digunakan di dalam industri kosmetik
, tanah liat ini dikatakan mampu dijadikan salah satu rawatan untuk jerawat dan masalah kulit lain termasuk boleh menjadi cara memutihkan muka.

Peringatan untuk anda, jangan terus menyapukan tanah liat ini ke wajah kerana mungkin juga ada kesan sampingan yang kita tidak tahu.
Gunakan produk yang telah diperakui oleh doktor ya
.

Cara nak putihkan muka #4. Buah lemon

Seperti mana yang kita semua mungkin sudah tahu,
 hidrasi adalah antara kunci utama kecantikan kulit muka
. Khasiat buah lemon boleh dijadikan sumber cecair dan cara nak putihkan muka.

Kaya dengan vitamin C dan pelbagai nutrisi penting untuk kulit, ia turut ada sifat antibakteria dan antikulat yang akan
membantu melawan masalah jerawat
 sekali gus meremajakan kulit anda.

Buah sitrus ini juga mempunyai fungsi mengelupas dan membuang sel kulit mati jika disapukan pada kulit. Hasilnya, anda akan dapat kulit yang jauh lebih cerah, lembut dan tegang seperti orang muda!

Cara nak putihkan muka #5. Buah oren

Buah sitrus yang satu lagi ini juga
tinggi dengan vitamin C serta banyak lagi nutrien penting
 untuk kulit wajah. Kalau buahnya itu baik dimakan, kulitnya pula mungkin bagus disapu pada wajah anda.

Ini kerana kulit buah oren mempunyai asid semula jadi yang boleh membantu melawan isu pigmentasi kulit
sekali gus menyerlahkan tona kulit
. Namun, awas  juga dengan sifatnya yang menghakis.

Sama seperti lemon, buah-buah sitrus tidak boleh disapukan terus ke kulit muka kerana mungkin anda akan rasa pedih atau tidak selesa. Sebaiknya, jadikan ia sebagai masker di waktu malam.

Konklusinya, ada banyak jenis bahan semula jadi di dapur yang anda boleh gunakan sebagai cara nak putihkan kulit muka. Tunggu apa lagi? Boleh mula cari bahan-bahan tadi dan cubalah hari ini.


Asyik 'Terlepas' Awal Ketika Berasmara? Ini 5 Cara Anda Boleh Lakukan

Ego seorang lelaki pasti tercabar apabila beliau gagal membuatkan pasangan mereka mencapai klimaks dalam hubungan intim. Apabila mereka ‘selesai’ lebih awal, perasaan malu dan hina menghantui diri. Perasaan tersebut dibawa ke dalam hubungan seterusnya sehingga membuatkan keadaan menjadi semakin buruk. Ketahui lebih lanjut berkaitan masalah ejakulasi pramatang ini.

Ejakulasi pramatang (kebiasaannya seorang lelaki mencapai klimaks kurang dari seminit) ialah
 gangguan seks
paling kerap berlaku dalam kalangan lelaki di semua peringkat umur (18 hingga 59 tahun) iaitu sekitar 30%.

Namun jangan bimbang, ia merupakan gangguan seks paling mudah dirawat dalam kebanyakan kes.

Untuk mendapatkan lebih banyak info tentang Kesihatan Lelaki, sila dapatkannya
di sini.

5 Cara untuk menghadapai ejakulasi pramatang

1. Anda tidak berseorangan

Rasa malu dan sedih apabila mengalami ejakulasi pramatang mungkin berlaku apabila anda membandingkan situasi anda dengan orang lain, kebiasaannya pengaruh filem pornografi. Contoh dan penanda aras yang ditunjukkan oleh pelakon porno adalah tidak normal bagi kebanyakan orang.

Hakikatnya, anda tidak perlu terlalu berasa gemuruh kerana masalah ini sangat kerap berlaku dan tidak kekal.

2. Capai orgasma segera dan mulakan seks sekali lagi

Lepaskan brek anda sehingga mencapai klimaks, kemudian mulakan
seks untuk kali kedua
. Ejakulasi disebabkan oleh 2 perkara – gemuruh dan rangsangan erotik.

Apabila seorang lelaki mencapai klimaks dengan cepat, rasa gemuruh akan hilang. Seks untuk kali kedua dalam satu masa kebiasaannya akan mencapai klimaks lebih lambat.

3. Rangsang seluruh badan

Kebiasaannya perempuan yang memerlukan rangsangan seluruh badan tetapi lelaki juga mungkin memerlukannya apabila mengalami ejakulasi pramatang.

Ia akan membuatkan lelaki tidak hanya menikmati rangsangan pada kemaluan sahaja tetapi seluruh badannya. Ini boleh membantu mengurangkan obses terhadap
prestasi kemaluannya
 dan meningkatkan fokus terhadap keseronokan proses tersebut.

4. Terapi seks

hubungan seks mengecewakan

Jika gangguan berlaku disebabkan oleh trauma, sejarah buruk mengenai seks atau masalah rumah tangga, terapi seks boleh menjadi pilihan.

Rawatan standard melibatkan
langkah-langkah rangsangan seksual
 progresif dan berhenti sebelum berlaku klimaks. Jika pasangan boleh memberikan kerjasama yang baik, hasilnya sangat memberangsangkan.

5. Intervensi perubatan

Intervensi perubatan ialah antara langkah terakhir. Doktor mungkin mempreskrip ubat antidepresi dalam dos rendah iaitu
selective serotonin reuptake inhibitor
(SSRI) yang mempunyai kesan mengurangkan orgasma.

Intervensi lain tanpa preskripsi juga boleh digunakan seperti kondom dan spray atau krim anestetik bertujuan mengurangkan sensitiviti kemaluan.

Jangan malu untuk bersuara dan mendapatkan bantuan. Segera anda bertindak,
lebih cepat anda mencapai klimaks!


Mengapa Anda Mudah Marah Ketika Lapar

Adakah anda pernah rasa ingin marah semasa lapar? Jika ya, anda telah mengalami “hangry” (gabungan perkataan hungry dan angry) – satu fenomena di mana sesetengah orang rasa ingin marah dan panas baran apabila mereka terlepas waktu makan.

Tetapi dari mana hangry datang? Mengapa sesetengah orang sahaja yang mengalami hangry? Jawapannya terletak pada proses yang berlaku di dalam badan anda semasa ia memerlukan makanan.

Sebab mengapa anda mengalami hangry

Sebabnya ialah kadar glukosa di dalam otak anda dikawal oleh glukosa darah. Kadar glukosa anda membantu anda mengawal impuls anda iaitu tingkah laku ganas. Apabila anda berfikir tentangnya, ia memakan banyak tenaga untuk mengawal diri anda. Tenaga ini datang dari glukosa yang datang dari makanan yang anda makan. Apabila kadar glukosa anda tinggi, anda mempunyai kawalan yang baik terhadap diri anda.

Bukan sahaja itu, apabila badan anda tidak mempunyai cukup glukosa, hormon lain cuba menutup kekurangan tersebut. Salah satu hormon yang dilepaskan ialah adrenaline – hormon yang bertanggungjawab bagi tingkah laku agresif tersebut.

Genetik juga memainkan peranan. Dalam ayat yang mudah, genetik kita boleh menghasilkan neuropeptide Y, iaitu bahan kimia semula jadi yang dilepaskan di dalam otak semasa anda lapar. Ia merangsang selera makan anda.

Terdapat banyak faktor yang menyebabkan hangry. Antaranya ialah faktor psikososial. Budaya memberi kesan kepada cara anda mengekspresikan keganasan verbal sama ada secara langsung atau tidak langsung. Oleh kerana kita mempunyai semua faktor-faktor ini yang berbeza, sebab itu kecenderungan seseorang itu untuk marah semasa lapar adalah berbeza.

Menguruskan hangry

Cara paling mudah untuk menguruskan hangry ialah dengan memakan sesuatu sebelum anda terlalu lapar. Fikiran pertama anda mungkin sesuatu yang manis seperti bar coklat atau snek, tetapi glukosa dari makanan-makanan ini hanya sementara. Akhirnya, ia tidak akan menghilangkan rasa lapar.

Tambahan pula, makan sejurus selepas rasa lapar mungkin bukan satu pilihan bagi kebanyakan orang. Contohnya mereka yang bekerja dalam jam yang lama atau berpuasa di bulan Ramadhan, atau menjalani diet yang terbatas disebabkan masalah kesihatan.

Kadar glukosa anda boleh diseimbangkan oleh hormon badan. Ini akan memberikan anda sedikit masa sehingga anda menemui sesuatu untuk diakan. Jika anda sibuk, cara terbaik untuk melawan rasa lapar tersebur adalah dengan membuat rutin atau menyediakan makanan lebih awal. Jadi, fikirkan makanan semula jadi kaya nutrien yang membantu menghilangkan rasa lapar selama yang boleh.

Jenis makanan yang terbaik untuk dimakan adalah yang paling lambat dihadam seperti serat. Protein juga merupakan pilihan yang baik jika anda ingin menghilangkan lapar semasa cuba menurunkan berat badan. Buah-buahan dipenuhi dengan gula yang dihadam dengan cepat dan menghilangkan lapar dengan segera. Ia adalah pilihan yang baik jika anda berasa lapar tetapi masih perlu menunggu beberapa jam sebelum makanan seterusnya.

Hello Health Group
 tidak menyediakan nasihat perubatan, diagnosis atau rawatan.


Kubis: Varian yang Pelbagai dengan Khasiat yang Pelbagai

Kubis adalah sayuran berdaun daripada keluarga
“brassicas’
. Ia ditanam sepanjang tahun, dan kita memakan bahagian daunnya yang berwarna hijau atau ungu dalam pelbagai jenis hidangan. Kubis boleh tumbuh daripada hanya 0.5 hingga 4 kilogram dan ia kaya dengan kandungan
vitamin
 dan
mineral
. Ia hampir tidak mempunyai lemak dan sangat kaya dengan
serat
 yang membuatnya sihat untuk dimakan.

Sejarah perkembangan pengambilan kubis

Kita tidak mengetahui dengan tepat pada waktu bilakah sayuran ini mula muncul disebabkan faktor terdapat pelbagai tanaman lain yang berasal daripada keluarga
“brassicas”
 yang sama. Tumbuh-tumbuhan daripada keluarga
“brassicas”
 ini tumbuh di seluruh dunia dan kubis pada hari ini merupakan salah satu daripadanya. Teori yang paling biasa adalah kubis Barat yang ditanam secara domestik di Eropah sekitar 3,000 tahun yang lalu berasal daripada jenisnya yang liar. Ia mempunyai daun tebal yang mengekalkan kandungan air yang membolehkan ia bertahan di tempat yang lebih sejuk dengan air yang kurang.

Di bahagian Timur, sayuran ini digunakan sejak tahun 4000 sebelum Masihi dan dibiakkan di bahagian China Utara. Varian-varian yang ditanam adalah kubis jenis
nonheading
(kubis yang tidak mempunyai teras besar dibahagian tengahnya) dan ditanam secara domestik oleh orang-orang Celtic dari Eropah tengah dan barat. Selain itu, orang-orang Mesopotamia juga mengetahui mengenai sayuran ini sementara orang Mesir purba tidak menanam kubis sehinggalah zaman Dinasti Ptolemaic.

Pada zaman awal kerajaan Rom, sayuran ini menjadi makanan yang biasa di Mesir bersama-sama dengan sayur-sayuran lain. Theophrastus (371 – 287 sebelum Masihi), yang dianggap sebagai “bapa botani’, menyebut kubis dalam teksnya. Daripada sumber tersebut, ternyata bahawa orang Yunani mengetahui mengenai sayuran ini sekurang-kurangnya pada awal abad ke 4 sebelum Masihi. Orang Yunani memanggil kubis jenis
hard-heading
 (kubis yang mempunyai teras yang keras dibahagian tengahnya) dengan nama
“krambe’
 manakala orang Rom memanggilnya dengan panggilan
“brassica’
 atau
“olus’.
 Di Rom, sayuran ini dianggap makanan mewah dan ramai yang menganggapnya lebih baik berbanding semua sayur-sayuran lain. Orang-orang Rom juga menggunakannya untuk tujuan perubatan untuk melegakan kesakitan daripada
gout
, sakit kepala dan gejala pengambilan cendawan beracun.

Kubis jenis bulat pertama kali muncul di England pada abad ke 14, dan ia menjadi semakin popular sebagai masakan di seluruh Eropah. Ia merupakan makanan untuk kedua-dua golongan kaya dan miskin pada ketika itu. Dari Eropah, varian sayuran ini yang ditanam telah menyebar ke benua Asia dan Amerika. Ia dibawa ke India oleh pedagang penjajah dari Portugal antara abad ke-14 dan ke-17, dan ia tidak diketahui di Jepun sehinggalah abad ke-18.

Kubis pertama di Amerika telah dibawa oleh penjelajah Perancis bernama Jacques Cartier pada pelayaran ketiga pada tahun 1541 hingga 1542. Kubis menjadi satu keperluan bagi perjalanan melalui jalan laut yang panjang kerana ia mempunyai jumlah vitamin C yang tinggi yang menghalang
scurvy
 (satu keadaan dimana seseorang mengalami kekurangan
Vitamin C
 dalam tubuh dan boleh mengakibatkan penyakit lain seperti gusi lebam dan berdarah). Doktor kapal (contohnya doktor yang berada dalam kapal Captain Cook yang berlayar pada tahun 1769) menggunakan
sauerkraut
 (kubis yang dijerukkan dalam air
garam
) untuk merawat luka para pelaut dan mencegah gangren.

Pada masa kini, China adalah pengeluar terbesar sayuran ini, diikuti oleh India dan Rusia, yang merupakan pengguna terbesar tanaman ini. Di seluruh dunia, sayuran ini disediakan dengan cara yang berbeza. Walaupun ia boleh dimakan mentah sebagai
salad
, sayuran ini juga boleh dikukus, dijeruk, direbus, digoreng atau direbus.
Sauerkraut
 dan
kimchi
 adalah variasi sayur jeruk yang paling popular manakala
coleslaw
 adalah salah satu salad yang paling popular.

Fakta berkenaan kubis

Sayuran ini adalah sayur-sayuran daripada keluarga
Brassicaceae

Bahan kimia dalam kubis boleh melindungi tubuh daripada kesan negatif
radiasi
.

Sulforaphane yang terdapat di dalam sayuran ini boleh membantu melindungi daripada kanser.

Setengah cawan kubis yang dimasak mengandungi 81.5 mikrogram vitamin K.

Jenis-jenis kubis dan bagaimana menyediakannya untuk hidangan

Kubis
Cannonball

Lebih umum dikenali sebagai kubis hijau, kubis cannonball adalah salah satu jenis sayuran ini yang paling popular. Ia dinamakan disebabkan oleh cara daunnya bergulung antara satu sama lain ke bahagian dalam dengan cara yang padat. Ia kelihatan seperti peluru meriam. Daunnya yang padat membuatnya sempurna untuk dicincang ke dalam coleslaw atau ditapai dan menjadikannya sauerkraut. Ia juga lazat direbus, distew atau dimasukkan kedalam sup bersama-sama dengan sayuran lain dan daging.

Bok Choy

Anda mungkin menegnalinya dengan nama lain seperti bok choy, bai cai atau pak choi tetapi kesemuanya bermaksud jenis sayuran yang sama: sayuran berdaun yang berwarna gelap dengan batang yang langsing. Rasa bok choy akan menyerlah dengan satu masakan mudah dengan cara gorengan bersama bawang putih yang dicincang, sos tiram dan sedikit garam sebagai perasa.

Choy Sum

Anda mungkin mengenalinya dengan nama choy sum atau cai xin, bergantung kepada nama yang biasa digunakan oleh anda. Transliterasi nama jenis ini dalam bahasa Kantonis dan Mandarin bermaksud “hati sayuran”. Sayuran berdaun ini kelihatan sama dengan kai lan dan bok choy, tetapi boleh dikenali dengan jelas melalui bunga kuning yang dimilikinya. Celuran di dalam air panas yang mengandungi garam akan membantu sayuran ini mengekalkan batangnya agar kekal rangup dengan daun yang lembut.

Kubis Napa

Kubis jenis ini mempunyai bentuk oblong dengan daun yang berwarna hijau kekuningan. Sayuran jenis ini lebih manis dan lebih lembut berbanding daripada jenis lain dan banyak digunakan dalam masakan Asia Timur. Terdapat lebih daripada 180 jenis kimchi dan berkemungkinan yang paling popular daripada kesemua jenis kimchi adalah
baechu-kimchi
, yang dibuat dengan emnggunakan kubis napa yang digaram, diperasa, dan ditapai.

Kubis Savoy

Jenis sayuran ini berkemungkinan adalah jenis yang paling fotogenik. Lapisan daun kubis savoy agak longgar dan kurang mampat antara satu daun dengan yang lain berbanding daripada kubis hijau atau merah. Kubis savoy lebih lembut daripada jenis lain dan anda boleh menikmatinya secara segar,
wrapper
 yang rangup bagi hidangan lain atau direneh dalam
mentega
 dan air stok. Salah satu cara kegemaran ramai untuk menyediakan kubis savoy adalah dengan mengukus daunnya dan membungkusnya dengan inti daging cincang dan nasi. Ia merupakan satu hidangan yang dipanggil dengan nama
“golabki”
 di Poland dan
“holubky”
 di Czech dan Slovakia.

Kubis
January King

Jangan keliru jenis sayuran ini dengan jenis kubis merah. Warna-warna yang terdapat pada sayuran berdaun keriting ini berbeza-beza kerana ada yang berwarna
royal purple
 yang gelap dan berwarna
turquoise
. Sepertimana namanya, sayuran jenis ini adalah jenis yang agak keras yang biasanya ditanam pada musim luruh dan dituai pada musim sejuk. Ia paling enak jika dipanggang dengan sejumlah mentega, perasa dan rempah tetapi anda boleh menyediakannya sepertimana anda menyediakan sayuran daripada jenis savoy.

Kubis Merah

Juga dikenali sebagai kubis ungu atau kraut merah, kubis merah berubah warna mengikut nilai pH tanah dimana ia tumbuh – daunnya akan tumbuh berwarna kemerahan dalam tanah berasid dan berwarna ungu dalam tanah dengan nilai pH neutral. Kubis merah berubah warna dengan warna biru-kelabu apabila dimasak dan warna pigmen akan terlerai. Tetapi anda boleh mengurangkan hal ini secara mudah dengan menambahkan beberapa titis asid seperti jus lemon atau cuka ke dalam masakan. Sayuran jenis ini sangat enak apabila dihiris nipis dan dimasukkan ke dalam salad seperti coleslaw, direbus bersama hirisan daging, cuka sari apel atau ditapai untuk dijadikan sebagai sauerkraut.

Kubis
Early Jersey Wakefield

Jenis ini berasal dari Yorkshire di United Kingdom tetapi telah menjadi salah satu hidangan penduduk Amerika klasik selama berabad-abad. Jenis ini mempunyai teras yang berbentuk kon. Jenis ini biasanya mempunyai berat sekitar 3-4 paun dan sangat enak jika dkukus atau digoreng dengan perasa yang ringan.

Kubis Portugal

Satu lagi jenis yang tergolong dalam keluarga kubis hijau ialah kubis Portugal yang berasal dari rantau Mediterranean. Sayuran ini mempunyai daun yang besar, melebar dan mempunyai rusuk tetapi tidak mempunyai teras. Bahagian rusuk daunnya dan bahagian atas batang adalah bahagian yang diambil untuk dimakan. Daunnya agak liat tetapi amat menyerlah dalam hidangan sup panas gaya Portugis.

Kubis
Walking Stick

Jenis ini mempunyai ketinggian antara 2 hingga 3 kaki. Ia lebih kelihatan seperti kale berbanding kubis biasa. Daunnya yang muda boleh dikukus atau digoreng. Jenis ini berasal dari Great Briatin dan daun kubis ini yang lebih besar pernah digunakan sebagai pembungkus untuk memanggang
roti
. Sayuran ini mendapat nama daripada kekuatan batangnya, yang sering disimpan untuk digunakan sebagai tongkat, pancang atau penongkat pokok atau tiang pohon
kacang
.

Kubis
Winnigstadt

Jenis ini berasal dari Jerman. Ia mempunyai daun yang berwarna hijau gelap dan berkilat. Ia memerlukan kawasan penanaman yang agak besar memandangkan keadaan daunnya yang boleh melebar sehingga 3 ke 4 kaki panjang. Ia sering menarik kehadiran cacing dikawasan penanamannya. Ia mempunyai rasa yang manis berbanding daripada kebanyakan jenis sayuran ini yang lain. Jenis ini sering digunakan sebagai salad dan coleslaw, tetapi juga agak sedap digunakan untuk dijadikan sebagai sauerkraut.

Mengapa anda perlu memakan kubis?

Sayuran ini amatlah bermanfaat untuk tubuh manusia. Pengubat pada zaman purba mengisytiharkan ia mengandungi
moon power
 kerana ia tumbuh di bawah cahaya bulan. Sains pemakanan moden memahami manfaatnya berasal daripada kandungan sulfur dan
vitamin C
 yang tinggi. Berikut merupakan antara manfaat sayuran ini:

 Ideal untuk penurunan berat badan.

Terdapat hanya 33 kalori dalam secawan sayuran ini yang telah dimasak, selain ianya rendah kandungan lemak dan tinggi dengan kandungan serat. Ianya adalah
smart carb
.

 Ia adalah makanan otak.

Ia penuh dengan kandungan
vitamin K
 dan anthocyanin yang membantu fungsi mental dan penumpuan. Nutrisi ini juga menghalang kerosakan saraf, meningkatkan pertahanan anda terhadap penyakit
Alzheimer
 dan dementia.
Vitamin K
 penting untuk penghasilan sphingolipid, pembungkus mielin yang berada di sekitar beberapa sel saraf. Pembungkus ini adalah apa yang melindungi saraf daripada kerosakan dan pereputan. Oleh itu, pengambilan makanan yang mengandung vitamin K dapat meningkatkan pertahanan diri anda terhadap degenerasi saraf.Kubis merah mempunyai jumlah tertinggi nutrien-nutrien bermanfaat ini.

 Tinggi kandungan sulfur, iaitu mineral yang mencantikkan kulit.

Sayuran ini membantu mengeringkan kulit berminyak dan jerawat. Sulfur adalah penting untuk keratin, bahan protein yang diperlukan untuk
rambut
, kuku dan kulit yang sihat.

 Membantu detoksifikasi badan.

Kandungan vitamin C dan sulfur yang tinggi dalam sayuran ini menghilangkan toksin (radikal bebas dan asid urik), yang merupakan penyebab utama arthritis, penyakit kulit, penyakit sendi dan gout.

 Mempunyai sebatian pencegah kanser yang terkenal.

Sebatian yang terdiri daripada lupeol, sinigrin dan sulforaphane merangsang aktiviti enzim dan menghalang pertumbuhan tumor kanser. Satu kajian yang dijalankan keatas wanita menunjukkan pengurangan kanser payudara apabila sayur-sayuran seperti kubis ditambah kedalam diet mereka.

 Membantu menjaga tekanan darah daripada menjadi tinggi.

Kandungan
kalium
 yang tinggi membantu dengan membuka saluran darah seterusnya memudahkan aliran darah.

      7. Mengawal gula darah dan anti radang

Pigmen merah semula jadi dalam kubis merah (betalains) dikatakan menurunkan kadar gula dalam darah dan meningkatkan pengeluaran insulin. Sudah tentu, ia tidak mempunyai gula putih dan sedikit gula mudah. Betalains mempunyai sifat anti-radang yang kuat sepertimana ubi bit.

       8.Untuk kesihatan jantung

Antosianin yang kuat dalam kubis merah yang membantu melindungi daripada kanser telah ditunjukkan keberkesanannya dalam menekan keradangan yang boleh menyebabkan penyakit
kardiovaskular
. Satu laporan dalam
American Journal of Clinical Nutrition
 telah mengaitkan pengambilan makanan yang kaya flavonoid dengan risiko kematian yang lebih rendah disebabkan oleh penyakit kardiovaskular. Ia turut menyatakan bahawa makanan yang kaya flavonoid amat bermanfaat walaupun dalam jumlah yang kecil. Kandungan polifenol yang tinggi dalam kubis juga boleh mengurangkan risiko penyakit kardiovaskular dengan mencegah pembentukan platelet dan mengurangkan
tekanan darah
.

        9.Imuniti dan pencernaan

Cara yang paling popular untuk memakansayuran ini adalah dalam bentuk yang ditapai seperti sauerkraut dan kimchi. Makanan yang ditapai mungkin menjadi salah satu perkara terbaik yang boleh anda ambil untuk manfaat sistem imun dan pencernaan anda. Mikrob yang sihat menghasilkan persekitaran berasid untuk memelihara dan mengembangkan rasa; enzim yang dihasilkan dalam penapaian membuatkan vitamin dan mineral mudah diserap.

Kandungan serat dan air pada sayuran ini juga membantu untuk mengelakkan sembelit dan mengekalkan saluran pencernaan yang sihat. Makan serat yang mencukupi menggalakkan keteraturan, yang mana ia penting untuk perkumuhan toksin melalui hempedu dan najis. Kajian terbaru menunjukkan bahawa serat makanan juga boleh memainkan peranan dalam mengawal sistem imun dan keradangan, seterusnya mengurangkan risiko keadaan yang berkaitan dengan keradangan seperti penyakit kardiovaskular,
kencing manis
, kanser, dan
obesiti
.

Kubis membuatkan perut anda menjadi kembung?

Kale, brokoli, dan sayuran ini adalah sayur-sayuran jenis
cruciferous,
yang mengandungi
raffinose
 – sejenis gula yang masih belum dicerna sehinggalah bakteria dalam usus anda menapaikannya. Proses ini menghasilkan gas dan seterusnya menjadikan perut anda menjadi kembung. Tetapi anda disarankan untuk tidak mengabaikan terus sayuran ini dalam diet anda. Anda digalakkan untuk makan makanan yang kaya dengan nutrien yang tinggi secara konsisten yang boleh membantu anda mempunyai sistem pencernaan yang lebih kuat dan sihat. Sistem pencernaan yang kuat dan sihat boleh mengurangkan anda daripada terdedah kepada kembung perut.

Memasak mana-mana sayuran boleh melembutkan seratnya dan mengecilkan jumlah dan saiznya memandangkan sebahagian daripada kandungan air dalam sayuran tersebut akan keluar. Jadi ia mengambil hanya sedikit ruang di saluran GI untuk pencernaan. Ia boleh menjadikan sayuran yang anda makan lebih mudah dicerna.

Kesimpulannya, makanlah banyak sayur-sayuran termasuklah sayur kubis kerana ia mengandungi banyak manfaat termasuklah manfaat yang mungkin anda tidak ketahui sebelum ini. Pelbagaikan cara masakan sayuran jenis ini agar anda tidak berasa bosan untuk mengambilnya dalam diet harian anda.